section_heading: Kolovoška ofenziva na Grozni, 1996.
paragraph_text: Do kolovoza 1996. glavnina ruskih snaga u Čečeniji bila je zauzeta operacijama protiv pobunjenika u planinama na jugu, dok je Grozni držao garnizon od 12 000 ljudi. 6. kolovoza iste godine u pet sati ujutro, skupina od nekoliko tisuća čečenskih pobunjenika, u planu naziva Operacija Džihad, upala je u Grozni te u nekoliko sati zauzela ključne prometnice, izoliravši ruske baze, kontrolne točke i upravne zgrade. Ruski garnizon ostao je opkoljen u nekoliko džepova. Nekoliko pokušaja ruskih oklopnih jedinica da se probiju do svojih opkoljenih kolega završio je teškim gubicima snaga koje su pokušale proboj. Pobunjenici su potom uhitili kolaboracioniste i u nekoliko ih slučajeva smaknuli.<ref> Prema Pavelu Felgenhaueru, ruski generali došli su do zaključka da grad mogu osloboditi jedino ako ga teškim bombardiranjem potpuno unište, što je podrazumijevalo gubitke kako čečenskih pobunjenika, tako i ruskih snaga koje su ovi držali opkoljene. To je bilo neprihvatljivo za rusku javnost, te vojnu i političku elitu, kojima je do tada bilo dosta rata, pa je prednost dana pregovorima.<ref>